ดันเคิร์ก (ภาพยนตร์ พ.ศ. 2560)

ดันเคิร์ก (italic=yes) เป็นภาพยนตร์แนวสงคราม เขียนบท ผลิตและกำกับการแสดงโดยคริสโตเฟอร์ โนแลน โดยเนื้อหาภาพยนตร์อยู่ในเหตุการณ์ยุทธการที่เดิงแกร์กซึ่งเป็นส่วนหนึ่งของสงครามโลกครั้งที่สอง ภาพยนตร์เรื่องนี้ได้รับความร่วมมือการผลิตจากเนเธอร์แลนด์ สหราชอาณาจักร ฝรั่งเศส และสหรัฐ
โนแลนเขียนเนื้อเรื่องผ่านมุมมอง 3 มุมมอง ประกอบด้วยภาคอากาศ ภาคพื้นดิน และทางน้ำ โนแลนพิถีพิถันและพยายามเก็บรายละเอียด และได้ถ่ายทำหนังเมื่อวันที่ 23 พฤษภาคม พ.ศ. 2559 ที่เมืองเดิงแกร์ก ประเทศฝรั่งเศส การถ่ายทำถ่ายด้วยกล้อง IMAX 65 มม. ผสมกับการถ่ายภาพด้วยกล้อง 65 มม. คริสโตเฟอร์ โนแลน เปิดกล้อง Dunkirk แล้ว และภาพชุดแรกจากกองถ่าย โดยมีโฮยเตอ ฟัน โฮยเตอมามากำกับภาพ
ภาพยนตร์ ดันเคิร์ก เข้าฉายในสหรัฐมื่อวันที่ 21 กรกฎาคม พ.ศ. 2560 ในระบบไอแมกซ์

**ประเด็น**
ทหารฝ่ายสัมพันธมิตรจากสหราชอาณาจักร เบลเยียม แคนาดา และฝรั่งเศส ถูกทหารเยอรมันล้อมที่ชายหาดเดิงแกร์ก และต้องอพยพออกมาระหว่างวันที่ 26 พฤษภาคม ถึงวันที่ 4 มิถุนายน พ.ศ. 2483 ซึ่งอยู่ในช่วงแรกของสงครามโลกครั้งที่สอง

**นักแสดง**
 ทอม ฮาร์ดี- มาร์ก ไรแลนซ์- เคนเนธ บรานาห์- คิลเลียน เมอร์ฟี- เฟียนน์ ไวต์เฮด- อะไนริน บาร์นาร์ด- เจมส์ ดาร์ซีย์- แจ็ก โลว์เด็น- แบร์รี คีโอน- ทอม กลินน์-คาร์นีย์- แฮร์รี สไตลส์

**การผลิตและกำกับ**

**การพัฒนา**
คริสโตเฟอร์ โนแลน ผู้กำกับภาพยนตร์ ดันเคิร์ก เขียนบทภาพยนตร์ความยาว 112 หน้า โดยเล่าเรื่องผ่านมุมมอง 3 มุมมอง คือ ภาคอากาศ ภาคพื้นดินและภาคทะเล โฮยเตอ ฟัน โฮยเตอมา ซึ่งเคยทำงานกับโนแลนในภาพยนตร์เรื่อง อินเตอร์สเตลลาร์ ทะยานดาวกู้โลก ซึ่งในภาพยนตร์นี้โฮยเตอได้มากำกับภาพ โนแลนทำข้อตกลงกับวอร์เนอร์บราเธอร์ ซึ่งระบุว่าเขาจะได้รับเงิน 20 ล้านดอลลาร์ บวกกับร้อยละ 20 ของรายได้จากบัตร โดยเป็นข้อตกลงที่ทำกำไรมากที่สุดนับตั้งแต่ปีเตอร์ แจ็กสัน ได้รับเงินจำนวนเดียวกันนี้ในการกำกับ คิงคอง

**การคัดเลือกนักแสดง**
ทอม ฮาร์ดี, เค็นนิท แบรนา และมาร์ก ไรแลนซ์ อยู่ระหว่างการเจรจาเพื่อเข้าร่วมเป็นนักแสดงสมทบในช่วงปลาย พ.ศ. 2558 เฟียนน์ ไวต์เฮด ได้รับเลือกให้เป็นหนึ่งในนักแสดงนำในช่วงเดือนมีนาคม พ.ศ. 2559 ส่วนแจ็ก โลว์เด็น, อะไนริน บาร์นาร์ด และแฮร์รี สไตลส์ ได้รับการทาบทามเข้ามาหลังจากนั้นไม่นาน คิลเลียน เมอร์ฟี เข้ามาแสดงในเดือนถัดมา ส่วนเจมส์ ดาร์ซีย์, แบร์รี คีโอน และทอม กลินน์-คาร์นีย์ เข้ามาเพิ่มเติมในเดือนพฤษภาคม หลังจากได้อ่านบันทึกชั้นต้นของการอพยพเดิงแกร์ก โนแลนจึงได้ทราบว่าทหารในเหตุการณ์ดังกล่าวยังมีอายุน้อยและไม่มีประสบการณ์มากนัก เขาจึงตัดสินใจคัดเลือกนักแสดงเยาว์วัยและนักแสดงที่ยังไม่เป็นที่รู้จักเพื่อถ่ายฉากชายหาดเดิงแกร์ก 

**การถ่ายทำ**
การกำกับภาพยนตร์เริ่มต้นขึ้นเมื่อ 23 พฤษภาคม 2016 ที่เดิงแกร์ก ประเทศฝรั่งเศส ในเดือนเดียวกันนี้ ได้รับการร่วมการดำเนินการผลิตระหว่างเมืองอัวร์ ประเทศเนเธอร์แลนด์, เมืองสวาเนจ, เวย์เมาท์ และดอร์เซ็ต ประเทศอังกฤษ รวมถึงประภาคาร Point Vicente Interpretive Center และประภาคารในรานโชว์ ปาโลว เวอเดช ในสหรัฐ Explosions, gunfire coming to Point Vicente for Christopher Nolan war film ‘Dunkirk’ การถ่ายทำใช้สถานที่เดียวกันกับในประวัติศาสตร์ โดยมีการใช้นักแสดงสมทบประมาณ 6,000 คน ระหว่างถ่ายทำ โนแลนวิเคราะห์ว่าควรเป็นภาพยนตร์เงียบซึ่งสามารถโน้มน้าวผู้ชมด้วยการใช้รายละเอียดหนังเล่าเรื่องราว ประกอบกับบทสนทนาในภาพยนตร์นั้นมีเล็กน้อย ในภาพยนตร์ ทอม ฮาร์ดีเล่นเป็นนักบิน บทของเขาส่วนใหญ่ถ่ายทำในห้องนักบิน และถูกจำกัดการพบปะกับนักแสดงและเหล่าทีมงานอื่น ๆ

**เพลง**
ในเดือนมกราคม 2016 นักแต่งเพลง ฮันส์ ซิมเมอร์ เป็นคนทำเพลงประกอบภายในภาพยนตร์

**ดูเพิ่ม**
 เพิร์ล ฮาร์เบอร์ (ภาพยนตร์)- โตรา! โตรา! โตรา!- ยุทธการที่บริเตน (ภาพยนตร์)- เซฟวิ่ง ไพรเวท ไรอัน ฝ่าสมรภูมินรก- ดี-เดย์ (ภาพยนตร์ พ.ศ. 2562)- จดหมายจากอิโวจิมา ยุทธภูมิสู้แค่ตาย- สตาลินกราด (ภาพยนตร์ พ.ศ. 2533)- มหาสงครามวินาศสตาลินกราด- ยุทธนาวีริโอเดลาปลาตา (ภาพยนตร์)- มิดเวย์ (ภาพยนตร์ พ.ศ. 2519)- มิดเวย์ (ภาพยนตร์ พ.ศ. 2562)

**อ้างอิง**

**แหล่งข้อมูลอื่น**
 Dunkirk- Dunkirk-  Dunkirk ที่เมทาคริติก- Dunkirk
หมวดหมู่:ภาพยนตร์ที่ออกฉายในปี พ.ศ. 2560
หมวดหมู่:ภาพยนตร์ที่ออกฉายในคริสต์ทศวรรษ 2010
หมวดหมู่:ภาพยนตร์สงคราม
หมวดหมู่:ภาพยนตร์ที่กำกับโดย คริสโตเฟอร์ โนแลน
หมวดหมู่:ภาพยนตร์ที่มีเนื้อหาเกี่ยวกับสงครามโลกครั้งที่ 2
หมวดหมู่:ภาพยนตร์เกี่ยวกับกองทัพอากาศ
หมวดหมู่:ภาพยนตร์อิงประวัติศาสตร์
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:การถอนทัพที่เดิงแกร์ก
หมวดหมู่:ภาพยนตร์ที่มีฉากบนเรือ